**OPĆINA JELENJE**

**OPĆINSKO VIJEĆE**

**Odbor za prostorno planiranje, uređenje naselja**

**i stanovanja, zaštitu i unaprjeđenje prirodnog okoliša**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 16. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša**

održane 20. lipnja 2024. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Robert Maršanić, predsjednik
2. Kristian Hlača, član

**Nisu nazočni:**

**Danko Baćac, član**

**Ostali nazočni:**

Martina Perhat, pročelnica Jedinstvenog upravnog odjela

Sjednica je započela u 20:00 sati

Predsjednik Odbora otvara sjednicu, konstatira da su sjednici prisutni svi članovi Odbora čime su ispunjeni uvjeti iz članka 9. Poslovnika o radu Odbora te predlaže slijedeći

**DNEVNI RED**

1. Usvajanje Zapisnika sa 15. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 11. ožujka 2024.
2. Prijedlog prvih Izmjena i dopuna Programa održavanja komunalne infrastrukture na području općine Jelenje za 2024. godinu
3. Prijedlog prvih Izmjena i dopuna Programa građenja komunalne infrastrukture na području općine Jelenje za 2024. godinu
4. Prijedlog prvih Izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2024. godinu
5. Prijedlog Odluke o izradi I. Izmjena i dopuna Odluke o izradi II. Izmjena i dopuna Detaljnog plana uređenja zone poslovne namjene K11 („Službene novine Općine Jelenje” broj 63/23),
6. Prijedlog Odluke o obavljanju djelatnosti trgovine na malo izvan prodavaonica na području općine Jelenje
7. Prijedlog Odluke o davanju na korištenje i u zakup javnih površina i zemljišta u vlasništvu Općine Jelenje

Predloženi dnevni red JEDNOGLASNO je usvojen.

**Ad.1.) Usvajanje Zapisnika sa 15. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 11. ožujka 2024.**

Predsjednik Odbora konstatira da je Zapisnik sa posljednje sjednice već prethodno predočen članovima odbora koji su elektroničkim putem izrazili svoju suglasnost sa tekstom. Budući da nema daljnjih primjedbi, članovi Odbora jednoglasno donose jednoglasno sljedeći

**ZAKLJUČAK**

**Verificira se Zapisnik sa 15. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 11. ožujka 2024.**

**Ad.2.) Prijedlog prvih Izmjena i dopuna Programa održavanja komunalne infrastrukture na području općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja, predsjednik Odbora otvara raspravu. Pročelnica navodi da se prvim Izmjenama i dopunama utrošak programa povećava za 29.000,00 eura na 437.100,00 eura. Povećani rashodi odnose se na održavanje groblja i održavanje nerazvrstanih cesta, kao i održavanje javnih zelenih površina, što je posljedica tržišnih kretanja cijena usluga i materijala uslijed kontinuiranog trenda inflacije. Ostali nenavedeni rashodi ostali su nepromijenjeni.

Budući da nema daljnjih primjedbi i upita, predsjednik Odbora zatvara raspravu te članovi Odbora sa JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa održavanja komunalne infrastrukture na području općine Jelenje za 2024. godinu**

**Ad. 3) Prijedlog prvih Izmjena i dopuna Programa građenja komunalne infrastrukture na području općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava da se Prvim Izmjenama i dopunama Programa planira se povećanje sa 583.500,00 eura na 737.800,00 eura, od čega se najveći dio odnosi na povećanje ulaganja u izgradnju Dječjeg igrališta Lukeži za koje su većim dijelom ishođena bespovratna sredstva, obnovu dječjeg igrališta u Podhumu koja je prijavljena jedan od otvorenih te projekt izgradnje dodatne autobusne stanice u Podhumu vrijedan 19.000,00 eura. Preostali dio planiranih povećanja odnosi se na dodatna ulaganja u nerazvrstane ceste koja ulaganja bi pratila izgradnju trasa projekta Aglomeracije na Jelenju.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa građenja komunalne infrastrukture na području općine Jelenje za 2024. godinu**

**Ad. 4.) Prijedlog I. Izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava da će se sredstva utrošiti u transformaciju analognih prostornih planova u digitalni oblik. Nakon uvodnog obrazloženja predsjednik odbora otvara raspravu.

Svi članovi odbora sudjelovali su u raspravi.

Budući da nema primjedbi ni upita, predsjednik odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2024. godinu**

**Ad.5.) Prijedlog Odluke o izradi I. Izmjena i dopuna Odluke o izradi II. Izmjena i dopuna Detaljnog plana uređenja zone poslovne namjene K11 („Službene novine Općine Jelenje” broj 63/23),**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava da je u tijeku izrade izmjena tog dijela DPU kroz razgovor s planerima zaključeno da bi bilo svrsishodno da se izvrši izmjena i na drugom djelu obuhvata kako bi se omogućilo da za svaki objekt postoje parkirna mjesta odnosno prostor za manevriranje. Nakon uvodnog obrazloženja predsjednik odbora otvara raspravu.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o izradi I. Izmjena i dopuna Odluke o izradi II. Izmjena i dopuna Detaljnog plana uređenja zone poslovne namjene K11 („Službene novine Općine Jelenje” broj 63/23),**

**Ad. 6.)** **Prijedlog Odluke o obavljanju djelatnosti trgovine na malo izvan prodavaonica na području općine Jelenje**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog obrazloženja predsjednik odbora otvara raspravu.

Budući da nema daljnjih primjedbi i upita, predsjednik Odbora zatvara raspravu te članovi Odbora sa JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o obavljanju djelatnosti trgovine na malo izvan prodavaonica na području općine Jelenje.**

**Ad. 7.)** **Prijedlog Odluke o davanju na korištenje i u zakup javnih površina i zemljišta u vlasništvu Općine Jelenje**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava da se radi o usklađivanju postojećih procedura i odluka sa zakonskim odredbama.

Budući da nema daljnjih primjedbi i upita, predsjednik Odbora zatvara raspravu te članovi Odbora sa JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o davanju na korištenje i u zakup javnih površina i zemljišta u vlasništvu Općine Jelenje.**

Budući da nema daljnjih primjedbi i upita, predsjednik Odbora zaključuje sjednicu u 21:00 sati.

Robert Maršanić Martina Perhat

Predsjednik Odbora Zapisničar